CÍMZETT

Tisztelt Munkáltató!

Tájékoztatom, hogy azt a szóbeli kérését, miszerint azt a munkáltatói szándékot, ami a 2020. …………..-i napokra szabadság kiadását rendeli el, szabadság kivétele iránti kérelemmel fogadjam el, elfogadhatatlannak tartom.

Ez a kérés egyfelől sérti a munkajogi alapelveket, a munka törvénykönyvéről 2012. évi I. törvény 6. § (2) bek. értelmében a jogok gyakorlása és a kötelezettségek teljesítése során a jóhiszeműség és tisztesség követelményének megfelelően kell eljárni, továbbá kölcsönösen együtt kell működni és nem lehet olyan magatartást tanúsítani, amely a másik fél jogát, illetve jogos érdekét sérti.

A t. Munkáltató kérése egyértelműen sérti a hivatkozott munkajogi alapelvet, hiszen szabadságot akar kiadni részeme, de ezt olyan módon akarja megvalósítani, mintha a szabadságot én magam kérném. Ezt egyébként etikailag is elfogadhatatlannak tartom, hiszen a munkáltató tőlem elvárja az etikus magatartást, de ezek szerint saját magától nem.

Másfelől a t. Munkáltató megfeledkezik két alapvető munkajogi szabályról. A 326/2013. (VIII. 30.) Korm. rend. 30. § (4) bekezdése alapján a pedagógusok részére a szabadságot elsősorban a nyári
tanszünetben, amennyiben ez nem lehetséges az őszi/téli/tavaszi szünet tanítás nélküli munkanapjain kell kiadni. Ez ellentmondást nem tűrő jogszabályi rendelkezés, amelytől eltérni nem lehet.

Továbbá az Mt. 122. § (1) bek. értelmében a munkáltató köteles a szabadságot kiadni, de a kiadást megelőzően ezt legalább 15 nappal korábban köteles a munkavállalóval közölni.

A t. Munkáltató szándéka mindkét jogszabályi rendelkezést figyelmen kívül hagyja és etikátlanul próbál szabadság napokat kreálni a ……………. napokra. Ezt nem fogadom el, a ………………. napokra igényt tartok az időarányos illetményemre.

…………, 2020. ……………..

ALÁÍRÁS

Név

Munkahely, cím